Hierdie Bybelstudie is ideaal vir individue en groepe. Wanneer jy jou aan God oorgee, groei in sy Bybelse leringe en dit ’n integrale deel van jou persoonlike God-storie maak, sal dit die krag van geloof in jou lewe ontsluit.
Ek het Angus Buchan vir die eerste keer in Jerusalem ontmoet. Ons albei is daardie jaar genooi om te praat met ’n groot groep Christene wat uit meer as 100 lande in Jerusalem saamge kom het om die Huttefees te vier. Ek sal nooit vergeet hoe Angus in sy cowboy-hoed ’n wyd uiteenlopende gehoor geleer het om met die entoesiasme van die Zoeloe-gelowiges van Suider-Afrika “Amen” te sê nie.
Op daardie spesifieke dag het Angus ons elkeen uitgedaag om elke dag tyd by Jesus deur te bring. Hy het vertel hoe hy elke oggend opsy sit om sy Bybel te lees en te bid. Hy het vir ons vertel hoe God sy hart verander het en van sy merkwaardige reis terwyl hy sy Here volg. Ek het by daardie byeenkoms weggegaan met ’n vaste voorneme om hierdie nederige boer met die onbeteuelde passie vir Jesus van Nasaret beter te leer ken.